14/12/2020 | Administración LocalMunicipal
Santiago de Compostela
Secretaría Xeral
Acordo da Xunta de Goberno Local de modificación das bases da convocatoria de axudas para o rescate do sector cultural por mor do COVID19

A Xunta de Goberno Local, na sesión extraordinaria-urxente celebrada o día 10 de decembro de 2020, adoptou o seguinte acordo: A) Aprobar a modificación da base 11.1ª e o anexo III da convocatoria de axudas para o rescate do sector cultural local afectado pola crise da covid19. A modificación non afecta ao prazo de presentación de solicitudes que segue o seu curso, sen interrupción nin ampliación. A redacción da base 11.1ª queda como segue: 11º Cotexo documental da declaración responsable 1. Para os efectos da comprobación dos datos manifestados polas persoas beneficiarias na súa declaración responsable, publicarase na web do Concello de Santiago, http://santiagodecompostela.gal/ a listaxe das persoas beneficiarias, que deberán achegar, xunto co modelo de anexo III, no prazo de dez días hábiles a documentación que segue para os efectos das comprobacións que correspondan: · Alta no réxime de autónomos das persoas promotoras. As persoas xurídicas nas que os socios e/ou administradores non estean obrigados a estar dados de alta en ningún réxime da seguridade social deberán achegar declaración responsable específica desta circunstancia. · Escritura de constitución da sociedade mercantil, se é o caso. · Certificado da situación censual emitido pola Axencia Tributaria do Estado. · NIF da persoa física ou xurídica. Se se trata dunha persoa xurídica achegarase tamén o documento de identidade da persoa que posúe a representación da sociedade e o documento que acredite esta representación. · Certificado bancario de titularidade de conta · Declaracións do IVE trimestral (modelos 303) dos tres primeiros trimestres de 2019 e 2020 ou declaracións trimestral do IRPF (modelo 130 ou 131 segundo corresponda) dos tres primeiros trimestres de 2019 e 2020. As persoas que tributen en réxime de estimación obxectiva deberán acompañar así mesmo, xunto co modelo 131 de IRPF indicado, declaración responsable do volume de facturación real, non estimada, correspondente aos tres primeiros trimestres das anualidades 2019 e 2020. · Facturas que acrediten a realización dos gastos ou documento probatorio que corresponda no caso de gasto corrente distinto de prestación de servizos por un terceiro. Non se admitirán facturas simplificadas, proforma ou orzamentos. · Comprobantes de pagamento mediante transferencia bancaria e/ou domiciliación do gasto en conta corrente. · Alta no réxime de autónomos das persoas promotoras. As persoas xurídicas nas que os socios e/ou administradores non estean obrigados a estar dados de alta en ningún réxime da seguridade social deberán achegar declaración responsable específica desta circunstancia. · Escritura de constitución da sociedade mercantil, se é o caso. · Certificado da situación censual emitido pola Axencia Tributaria do Estado. · NIF da persoa física ou xurídica. Se se trata dunha persoa xurídica achegarase tamén o documento de identidade da persoa que posúe a representación da sociedade e o documento que acredite esta representación. · Certificado bancario de titularidade de conta · Declaracións do IVE trimestral (modelos 303) dos tres primeiros trimestres de 2019 e 2020 ou declaracións trimestrais do IRPF (modelo 130 ou 131 segundo corresponda) dos tres primeiros trimestres de 2019 e 2020. · As persoas que tributen en réxime de estimación obxectiva deberán acompañar, xunto co modelo 131 de IRPF indicado, declaración responsable do volume de facturación real, non estimada, correspondente aos tres primeiros trimestres das anualidades 2019 e 2020. · Facturas que acrediten a realización dos gastos ou documento probatorio que corresponda- no caso de gasto corrente distinto de prestación de servizos por un terceiro. · Comprobantes de pagamento mediante transferencia bancaria e/ou domiciliación do gasto en conta corrente.2.1. Poderán resultar beneficiarias as persoas físicas ou xurídicas, ou sociedades civís, legalmente constituídas, que cumpran os seguintes requisitos: - Que entre as súas actividades estea incluída algunha das agrupacións ou epígrafes correspondentes á clasificación do imposto de actividades económicas relacionadas no anexo II. - Que a persoa teña a súa sede de actividade no municipio de Santiago de Compostela. - Que na anualidade 2020, no período comprendido entre o 1 de xaneiro e o 30 de setembro, sufriran una baixada na facturación igual ou superior ao 20% respecto o mesmo período do ano 2019. - Os requisitos deben cumprirse no momento da publicación desta convocatoria no BOP. C) A publicación da modificación no BOP, a través de BDNS, para coñecemento de todas as persoas interesadas.” Santiago de Compostela, 10 de decembro de 2020. O ALCALDE, ASDO/X. ANTONIO SÁNCHEZ BUGALLO